**Kyyveden vesienhoidon johtoryhmän kokous 1/2025**

Aika 2.4.2025 Klo 13:00–14:45

Paikka Hybridi: nh Saimaa/MS Teams

Läsnä Veijo Hämäläinen Kyyveden osakaskunta

Eeva Lahtinen ProAgria Etelä-Savo

Pekka Häkkinen Pieksämäen kaupunki

Lasse Hämäläinen Etelä-Savon ELY-keskus

Liisa Muuri (siht.) Etelä-Savon ELY-keskus

Juho Kotanen Etelä-Savon ELY-keskus

Marjo Ahola Metsäkeskus

Veli-Matti Pekkarinen Suomen metsästäjäliitto

# **Kokouksen avaus ja järjestäytyminen**

Lasse Hämäläinen avasi kokouksen. Kokouksen sihteerinä toimi Liisa Muuri.

# **Edellisen kokouksen muistio (15.10.2024)**

Käytiin läpi edellisen kokouksen muistio, johon ei tullut muutoksia.

# **Sotka-levähdysaluehanke**

Veli-Matti Pekkarinen esitteli hanketta. Levähdysaluehankkeessa keskeisenä toimenpiteenä on koulutus ja neuvonta eri toimijoille. Hankkeessa tehdään yhteistyötä mm. riistanhoitoyhdistysten kanssa. Kohteiden valmistuminen on aktivoinut muiden hankkeiden käynnistymistä ja yhteistyö on samalla kasvanut. Vesilintukannat ovat laajalti taantuneet mm. rehevöitymisen, vedenlaadun heikentymisen ja vieraslajien määrän lisääntymisen takia. Kohderyhmänä ovat erityisesti vesialueen omistajat, jotka ovat avainasemassa kunnostusten edistämisen suhteen. Kohteita on toteutettu eniten Järvi-Suomessa.

Etelä-Savon osakaskunnille on markkinoitu hanketta. Varsinkin uudet, vasta muodostuneet Hanhijärven-Saarijärven ja Syvänsin-Jäppilän osakaskunnat voisivat olla kiinnostuneita. Kyyveden hoitokunta ei esittänyt hankkeeseen sopivia alueita. Metsästysseuroille on esitelty aihetta, mutta he eivät ole lähteneet mukaan. Maanomistajilla on ollut kiinnostusta levähdysalueiden toteuttamiseen.

Kyyvedellä voisi olla potentiaalisia paikkoja. Monet lahdet ovat jo nyt hyviä muuton aikaisia levähdyspaikkoja. Vesienhoidollisissa hankkeissa voidaan toteuttaa myös lintuja hyödyttäviä rakenteita. Pienillä muutoksilla voidaan kasvattaa huomattavasti linnuille sopivan elinympäristön laatua. Toteutus on usein liian suoraviivainen ja kaavamainen, mikä ei tue lintukosteikon tavoitteita.

Vesienhoidon infotilaisuuksissa voitaisiin esitellä hanketta.

# **Vesienhoidon tilannekatsaus**

Liisa Muuri esitteli vesienhoidon tilannetta. Tänä vuonna keskitytään vesien tila-arvioon sekä paineiden ja riskien arvioinnin viimeistelyyn. Taustalla tehdään ohjeistusta ja tietojärjestelmäuudistusta. Toimenpiteiden suunnittelua valmistellaan siten, että työ voi käynnistyä uusissa virastoissa heti vuodenvaihteen jälkeen. Vuonna 2026 laaditaan vesienhoitosuunnitelmaehdotukset ja toimenpideohjelmat, joista kuuleminen alkaa vuoden loppupuolella.

Luokittelussa otetaan käyttöön one out, all out -menetelmä, jolloin vesistön ekologinen luokka määräytyy heikoimman laatutekijän mukaan. Seuranta-aineiston edustavuuden merkitys kasvaa arvioinnissa. Vesistöjen tilaluokka tulee todennäköisesti heikkenemään monella vesialueella. Luokittelun edetessä vuoden 2025 aikana saadaan enemmän tietoa menetelmän vaikutuksesta vesistöihin.

# **Vesienhoitohankkeet ja rahoitushaut**

Lasse Hämäläinen esitteli asiaa. Syksyllä järjestetään kaksi vesienhoidon infotilaisuutta alustavasti Mikkelissä.

Päättyneet hankkeet

**Kyyveden vähempiarvoisen kalan pyynti** (ESAELY/1585/2023)

Hanke päättyi vuoden 2024 lopussa. Hoitokalastuksen saalis oli yhteensä n. 28 000 kg.

Saapuneet hakemukset

**Kyyveden vähempiarvoisen kalan pyynti** (ESAELY/1452/2024)

Haettu avustus 66 000 €, toteutusaika 2025–2027, hakijana Kyyveden osakaskunta.

**Heiniön hoitokalastushanke 2025** (ESAELY/1679/2024)

Haettu avustus 4 000 €, toteutusvuosi 2025. Hakijana Naakkima-Naarajärven osakaskunta.

ELY-keskus on saanut YM:ltä pyydettyä vähemmän määrärahoja, minkä takia kaikkia hankkeita ei pystytä rahoittamaan täysimääräisinä ja osalle tehdään kielteinen päätös.

Muita käynnissä olevia hankkeita

**Näkösyvyyden seurantaa** varten Secchi-levyjä on toimitettu ympäri Kyyvettä yhteensä 6 kappaletta näkösyvyyden mittausta varten, mittauksia on tehty viime vuoden aikana ja jatketaan tänä vuonna. Tulokset pyydettiin toimittamaan ELY-keskukseen Liisalle ja Lasselle.

Kyyvedellä edistetään SYKEn kanssa **Tarkka+** yhteistyötä vuonna 2024. Satelliittikuvista saadaan huomattavasti enemmän tietoa mm. a-klorofyllistä ja sameudesta. Kaukokartoitustuotteet ovat usein myös kansalaisten käytettävissä.

**Kyyveden pidätysaluemallinnushankkeen (SYKE)** raportti valmistuu kevään aikana. Hankkeen tuloksia voidaan esitellä seuraavassa kokouksessa.

**Kyyveden metsätalouden vesiensuojeluhankkeet**

Iso-Naakkiman hankealueella toimenpiteet isoilta osin tehty. Neuvottelut etenevät hitaammin kuin aiemmin resurssivajeen takia. Naarajärven vesiensuojeluhankkeen suunnitelma on lähes valmis, kolme maanomistajaa kieltäytynyt rakenteiden toteuttamisesta. Hanke menee toteutushakuun keväällä. Lietlahdenjoen valuma-alueen hankkeen suunnittelu käynnistyy myöhemmin tänä vuonna.

**Kovalansuon kunnostustoimet**

Hankkeessa on tehty suunnittelun tilauksia (kulkutie, kosteikko) ja taustamittauksia. Kosteikon alueelle on rakennettu huoltotie ja energiapuuta on poistettu. Pääojien varsilta kerätty puuta ja siirretty ojiin. Hankkeen toteutuessa alueelle muodostuu runsaasti vesilinnuille sopivaa elinympäristöä. Näytteenottoa on tehty keväällä ja syksyllä 2024.

**Haukivuoren hulevesiselvitys**

MIKO-hankkeen osana perusmuotoinen kuvaus.

**Suovunselän JTF-hanke**

Hakemuksen käsittely loppumetreillä, täydennysten jälkeen tehtäneen myönteinen päätös. Maanomistajiin on oltu yhteydessä. Yksi kohde olisi mahdollista käynnistää pian päätöksen jälkeen.

Rahoitushaut

Kaupunkivesien haitta-aineiden hallintaan kohdistuva avustushaku järjestetään 1.4.–19.6.2025. Avustusta voi hakea esim. hulevesihankkeisiin tai rakennetuilta alueilta kulkeutuvien haitallisten aineiden selvityksiin. Lisätietoja hausta Riina Tuomiselta, [riina.tuominen@ely-keskus.fi](mailto:riina.tuominen@ely-keskus.fi), p. 0295 024 147.

Vesienhoidon avustushaku järjestetään tuttuun tapaan loka-marraskuussa 2025. Hakemuksia toivotaan varsinkin laaja-alaisiin ja vaikuttaviin valuma-aluehankkeisiin. Lisätietoja hausta alkusyksyllä.

Marjo Ahola kertoi Metka-tuesta. Tälle vuodelle luonnonhoitohankkeisiin on käytössä 2,3 milj. euroa. Valtakunnallisesti hakemuksia on tullut vain muutamia ja rahoja uhkaa jäädä käyttämättä. Vesiensuojeluhankkeessa vähennetään tai korjataan metsätalouden aiheuttamia vesistöhaittoja. Vesiensuojeluyhdistys tai osakaskunta voi ottaa yhteyttä maanomistajaan ja ehdottaa rakenteiden tekemistä. Lisää tietoa saa metsäkeskuksen verkkosivuilta ([tietoa luonnonhoitohankkeista, metsakeskus.fi](https://www.metsakeskus.fi/fi/metsatalouden-tuet/metka-tuet/tietoa-luonnonhoitohankkeista)).

Vesiensuojeluhankkeissa pullonkaulana on ollut pula suunnittelijoista. Viime vuonna Savo-Karjalan vesiensuojeluyhdistyksellä käynnistyi kosteikkosuunnittelijakoulutushanke, jossa on koulutettu uusia suunnittelijoita, jotka voisivat mahdollisesti kiinnostua suunnitelmien tekemisestä opinnäytetöinä. Veli-Matti Pekkarinen tarjoutui auttamaan hankkeiden linnustoon liittyvissä asioissa.

# **Muut ajankohtaiset asiat**

Vesienhoidon strategisen **ACWA LIFE**-hankkeen valmistelun tilanne käytiin läpi lyhyesti. Hakemus jätettiin maaliskuussa ja tieto rahoituksesta tulee kesäkuussa. Etelä-Savon alueella on demoalueena Virtasalmi-Joroinen kalatalousalue (Pohjois-Savon ELY-keskuksen kanssa yhdessä) ja demoalueen budjetti on muutama milj. euroa. Mukana hankkeessa on lukuisia partnereita, Virtasalmi-Joroinen demoalueella mm. Metsäkeskus, MTK, SYKE ja Luke.

**Kyyveden valuma-aluetalkkarihanke** päättyi vuoden 2024 lopussa ja loppuraportti on luettavissa [ProAgrian sivuilta (proagria.fi)](https://www.proagria.fi/uploads/ProAgria_Kyyveden_valuma_aluetalkkari_hanke_loppuraportti_22112024_final.pdf). Hankkeessa toteutettiin vesiensuojelukosteikko Hirsikankaansuolle. Variskankaansuon kosteikko jäi toteutumatta tiukan aikataulun takia. Eeva Lahtinen kertoi, että Leaderiltä on tullut myönteinen päätös tiedonvälitykseen keskittyvälle jatkohankkeelle. Asia on vielä ELY-keskuksella päätettävänä. Talkkari toimisi hankkeessa osa-aikaisena. Kyyveden osakaskunnan kanssa on jo sovittu mitä tullaan tekemään. Kyyveden vesienhoidon johtoryhmä toimii hankkeessa seurantaryhmänä. Päätoiminen työskentelyalue on Kyyveden valuma-alue, mutta yleisluontoista neuvontaa tehdään koko Veej’jakajan alueella.

**Metsätaloudelle herkät vedet** -paikkatietoaineisto on julkaistu 27.3. Aineisto on tuotettu ELY-keskusten ja SYKE:n yhteistyönä, ja se sisältää vesistökohteet, jotka on tunnistettu vesienhoidossa tai muussa suunnittelussa metsätalouden vesistövaikutuksille herkiksi. Aineistoa voi käyttää [WFS-rajapintojen (paikkatieto.ymparisto.fi)](https://paikkatiedot.ymparisto.fi/geoserver/syke_metsataloudelleherkatvesistot/wms?request=GetCapabilities) kautta tai ladata aineistopaketin [Syken avoin tieto -sivulta (syke.fi)](https://www.syke.fi/fi-FI/Avoin_tieto/Paikkatietoaineistot/Ladattavat_paikkatietoaineistot). Tavoitteena on saada aineisto myös Maanmittauslaitoksen [Paikkatietoikkunaan (kartta.paikkatietoikkuna.fi)](https://kartta.paikkatietoikkuna.fi/) huhti-toukokuun aikana. Aineiston käytöstä järjestettiin avoin infotilaisuus 7.4., jonka tallenteen voi katsoa [ELY-keskuksen koulutuskalenterista (ely-keskus.fi)](https://www.ely-keskus.fi/tapahtumat-ja-koulutukset/-/ely-calendar/KTuFjsT6K6pM/event/59561213?_fi_ely_calendar_web_portlet_CalendarPortlet_INSTANCE_KTuFjsT6K6pM_action=viewEvent&_fi_ely_calendar_web_portlet_CalendarPortlet_INSTANCE_KTuFjsT6K6pM_redirect=https%3A%2F%2Fwww.ely-keskus.fi%2Ftapahtumat-ja-koulutukset%3Fp_p_id%3Dfi_ely_calendar_web_portlet_CalendarPortlet_INSTANCE_KTuFjsT6K6pM%26p_p_lifecycle%3D0%26p_p_state%3Dnormal%26p_p_mode%3Dview%26_fi_ely_calendar_web_portlet_CalendarPortlet_INSTANCE_KTuFjsT6K6pM_cur%3D40%26_fi_ely_calendar_web_portlet_CalendarPortlet_INSTANCE_KTuFjsT6K6pM_shift%3D6%26_fi_ely_calendar_web_portlet_CalendarPortlet_INSTANCE_KTuFjsT6K6pM_delta%3D20%26_fi_ely_calendar_web_portlet_CalendarPortlet_INSTANCE_KTuFjsT6K6pM_resetCur%3Dfalse%26_fi_ely_calendar_web_portlet_CalendarPortlet_INSTANCE_KTuFjsT6K6pM_struts_action%3D%252Fely-calendar%252Fview%26_fi_ely_calendar_web_portlet_CalendarPortlet_INSTANCE_KTuFjsT6K6pM_npage%3D41).

Etelä-Savon ELY-keskuksen **vesienhoidon blogisivusto** uudistuu. Uusi sivusto [www.esvesienhoito.fi](http://www.esvesienhoito.fi) julkaistaan vapun tienoilla. Palveluntuottajat voivat ilmoittaa omista palveluistaan sivustolla. Huomautettiin, että suunnittelijoiden kannattaisi lisätä tieto, onko hän NEUVO-suunnittelija. Ruokaviraston sivuilla on myös suunnittelijalistaus, mutta sitä on vaikea käyttää. Otamme vastaan sivustoon liittyviä kehitysehdotuksia.

# **Muut asiat**

Veijo Hämäläinen kertasi, mitä Kyyvedellä ja sen valuma-alueella on saatu aikaan viimeisten seitsemän vuoden aikana. Hankkeiden rahoitus on ollut yhteensä n. 1,7 milj. euroa pl. Metsäkeskuksen hankkeet.

Aluehallintouudistuksen myötä vesienhoidon edistäminen siirtyy elinvoimakeskuksiin. Itä-Suomen elinvoimakeskuksessa vesienhoidon toteutuksen osalta yhdistyvät Etelä-Savo, Pohjois-Karjala, Pohjois-Savo ja Kaakkois-Suomi. Ei ole vielä tietoa, miten käytännössä ryhmät muodostuvat. Kehittämishankkeet, avustushankkeet ja sidosryhmäyhteistyö siirtyvät EVK:n tehtäviin. Lupa- ja valvontavirastoon (LVV) siirtyy vesienhoidon suunnitteluun, seurantaan ja lupa-asioihin liittyvät tehtävät. Tilanne hahmottuu tämän vuoden puolella.

Emostensuon kalataloudellinen tarkkailuohjelmasta on tullut lausuntopyyntö kalatalousviranomaiselle (Pohjois-Savon ELY-keskus). Jos turvetuotanto käynnistetään, turvetuotantoalueen laskuoja laskisi Haukivuoren kirkonkylän edustalle. Etelä-Savon ELY-keskuksella ei ole tilanteeseen vastausta, mutta asiaa voidaan selvittää.

Veijo Hämäläinen kertoi, että Kangasjärven pilkkisaaliit ovat jääneet vähäisiksi, minkä syyksi epäillään rautasulfaatin levittämistä Ropolansuolla. Ropolansuo sopisi hyvin levähdysalueverkostohankkeeseen, mutta Neova ei ole edistänyt asiaa.

Pelastetaan Savon Veet ry on lopettanut toimintansa.

# **Seuraavan kokous**

Seuraava kokous järjestetään hybridinä ke 1.10.2025 klo 13.00–15.00. Asialistalla mm. aluehallinnon uudistus, näkösyvyysseuranta, alustavat luokittelutulokset, Lietlahdenjoen hanke, talkkarihanke ja pidätysaluemallinnus.

# **Kokouksen päättäminen**

Kokous päättyi klo 14.30.

Sihteeri Liisa Muuri

Jakelu Tilaisuuteen kutsutut, vesienhoidon blogisivu